Лашқар Есенқұлұлы Тәжібаев — Қазақстан Энциклопедиясы
"Лашқар Есенқұлұлы Тәжібаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Лашқар Есенқұлұлы Тәжібаев — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Лашқар Есенқұлұлы Тәжібаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 188
TEXT: Қазақстан Энциклопедиясы Лашқар Есенқұлұлы Тәжібаев - гидротехника, мелиорация және сумен қамтамасыз ету саласының маманы, техника ғылымдарының докторы, профессор, Қаз. КСР-інің еңбек сіңірген ғылым қайраткері. Ташкент ирригация және ауыл шаруашылығын механикаландыру институтын бітірген. Ұлы Отан соғысына қатысты. Бейбіт еңбекке оралысымен Қаз. КСР су шаруашылығы министрлігінде басқарма бастығы, Қаз. КСР министрлер кеңесінде аға референт, бөлім бастығы, сондай-ақ ВАСХНИЛ Қазақ филиалы республикалық тәжірбие-мелиоративтік станциясының директоры болып қызмет атқарды. 1952 жылдан Қазақтың ауыл шаруашылық институтында қызмет істейді. Су ресурстарын қорғау және пайдалану жөніндегі мемлекеттік комитеттің төрағасы қызметін қоса атқарды. 1963-1996 жылдары - Қазақ мемлекеттік ауыл шаруашылығы институтының «Гидротехника және мелиорация» кафедрасының меңгерушісі қызметтерін атқарған. Оның ғылыми еңбектері негізінен егістік жерлерді суландыру және сумен қамтамасыз ету, мәдени жайылымдарды жақсарту процестерін механикаландыру әрі автоматтандыру т. арналған. Қазақ Совет Энциклопедиясы, Алматы, 1977 ж. 10 том «Водные ресурсы и схемы водоснабжения сельскохозяйственных территорий», «Основы водоснабжения сельскохозяйственных районов Казахстана», «Автоматизированное культурное пастбище», «Основы гидравлики и гидромеханизации сельскохозяйственного производства», «Ауыл шаруашылық тұтынушыларын сумен қамтамасыз ету және жайылымдарды суландыру» атты еңбектері жарық көрген. Еңбек Қызыл Ту орденімен және медальдармен марапатталған. 2003 жылы Қазақтың ұлттық аграрлық университетінің «Гидротехника және мелиорация» кафедрасына профессор Лашқар Есенқұлұлы Тәжібаевтің аты берілген. ТӘЖІБАЕВ ЛАШҚАР ЕСЕНҚҰЛҰЛЫ
